Citește Horoscop săptămânal Gemeni. Previziuni pentru perioada 4 – 10 mai 2024, realizat de Urania în exclusivitate pentru Libertatea. Află ultimele previziuni astrale pentru nativii din zodia Gemeni și urmarește video Uranissima.
Horoscop săptămânal Gemeni – 4 – 10 mai 2024
În ziua de 4 mai, posibilă satisfacție profesională (aprecieri, aplauze, felicitări, comentarii pozitive, desemnări în organisme socioprofesionale) ca rezultat al prețuirii colegilor și specialiștilor din domeniul în care nativii își exercită meseria.
Joc special între aspirație și constrângerile sau exigențele momentului care îi vor obliga pe cei născuți în zodia Gemenilor să accepte și să desfășoare un continuu proces de adaptare la situațiile în derulare. Afirmare târzie a unor persoane mature ca un fel de „ieșire din umbră”. Între 4 mai, după ora 23:41′, și 6 mai, atmosferă tensionată sau, de la caz la caz, cam „încinsă” între nativi și unul sau mai mulți prieteni.
Conflictele mai vechi, mocnite, pot izbucni acum, fără putința de a fi oprite sau temperate. Lipsa de înțelegere și de răbdare se va manifesta la ambele părți. Inițiative și decizii luate la mânie care, evident, vor fi ulterior regretate; acestea s-ar putea reflecta și asupra relațiilor afective, accentuând nemulțumirea nativilor cu privire la evoluția unei relații sentimentale.
Între 6 mai, după ora 0:41′, și începutul zilei de 9 mai, casa a XII-a va fi gazda unui important număr de planete (cinci!) în tranzit prin zodia Taurului, precum și a fazei de Lună Nouă în Taur, din 8 mai, ceea ce va colora într-un chip special acest răstimp, accentuând nevoia nativilor de stabilitate sau de stabilizare pe fondul unor evenimente exterioare care nu le fac plăcere și pe care aceștia vor dori să le „oprească” prin decizii și atitudini categorice, fără echivoc.
Moment prielnic pentru „coagulări” ale deciziilor necesare pe fondul unei atitudini pragmatice, fără iluzii sau deformări subiective. Între 9 mai, după ora 2:21′, și 10 mai, Luna va evolua în casa I a personalității și le va da Gemenilor multă flexibilitate în abordările curente, ceea ce le va permite să se strecoare printre piedicile și provocările etapei.